Оқытудың заманауи технологиялары | Кокшетауский университет имени Абая Мырзахметова
"Оқытудың заманауи технологиялары | Кокшетауский университет имени Абая Мырзахметова"|"https://kuam.kz/kk/okytudyn-zamanaui-tehnologiyalary"
TITLE: Оқытудың заманауи технологиялары | Кокшетауский университет имени Абая Мырзахметова
URL: https://kuam.kz/kk/okytudyn-zamanaui-tehnologiyalary
META: "Оқытудың заманауи технологиялары | Кокшетауский университет имени Абая Мырзахметова"|"https://kuam.kz/kk/okytudyn-zamanaui-tehnologiyalary"
TOTAL WORDS: 522
TEXT: Сұрақтарыңыз бар ма? Шағымдарыңыз ше? Тілектеріңіз ше? Қазіргі заманда жоғары оқу орындарының оқытушыларына мемлекет тарапынан қойылатын талаптар күшейтілгені баршаға белгілі. Университет оқытушысы кредиттік технология бойынша студенттерге білім беру үшін заманауи технологияларды толығымен меңгеруі қажет. Осы мақсатпен Қазақстан Республикасының Білім және ғылым министрлігі білім беру жүйесінің басшы және ғылыми-педагогикалық кадрлары біліктілігін арттыратын Республикалық институтты құрған болатын. Абай Мырзахметов атындағы Көкшетау университетінің жіберуімен біліктілікті арттырудың ұлттық орталығында курстан өткен болатынмын. Оқу барысында жоғары оқу орнында педагогика мамандығының оқытушыларының біліктілігін арттыру бағдарламасы бойынша төмендегідей жұмыстар атқарылды: 1-2-апта онлайн, 60 сағат; 3-4-апта аудиториялық сабақтар, 60 сағат; 1-4-апта өз бетінше жұмыс, соның ішінде портфолио жасау, 120 сағат, барлығы – 240 сағат; Ұзақтығы – 4 апта. Тыңдаушы алдына мынадай мақсаттар қойылды: оқытудың заманауи технологияларын меңгере отырып тәжірибе алмасу, оны сабақ беру процесінде қолдана білу. Осы мақсатта іске асыруда төмендегідей міндеттер орындалды: оқытудағы, ғылыми ізденістегі кәсіби қызметті жобалау мен модельдеу икемділігін жетілдіру, ақпараттар ағымын игеруге машықтандық. Курс барысында жоғары оқу орындарының оқытушылары топтарға бөлініп, модуль бойынша оқыту жүзеге асырылды. «Үздіксіз білім беру жүйесіндегі заманауи әдістер». Модуль оқытудың сапасын арттыратын заманауи әдістер мен амалдарды қолдана отырып құрылған. Біз әсерлі стратегиялар мен әдістер, оқыту технологияларын меңгердік. Оқытуда «дайын білімнің ұсынылуы» концепциясынан «білім - орнығу» концепциясына өтуді шынайылыққа айналдыратын инновациялық амалдар ұсынылып, тәжірибе жүзінде іске асырылды. Модульді оқу барысында төмендегідей тақырыптар қамтылды: Модуль 2. «Өзін-өзі дамыту, өзін-өзі жетілдіру, өзін-өзі іске асыру технологиялары». Модуль оқытуды аналитикалық тұрғыдан қарастырып, оқу үдерісінде студенттердің зияткерлік күш-жігерлерін кеңіту үшін жаңа көзқарастар арқылы жаңа әдістерді қолданып, студенттерді сыни және шығармашылық ойлауын ынталандыру, студенттерді түсінуге, қиын мәселелерді жоспарлауға және шешуге үйретуге мүмкіндік беретін әртүрлі құрылымдар нақтыланды. СӨЖ тапсырмаларын іріктеу, және оларды орындауға және ұйымдастыруға арналған әдістемелік нұсқаулар алдық. ХХ I ғасырдың оқыту технологиясы жобалау технологиясы оның мақсаттары және өзіндік жұмыстарды ұйымдастыруда қолданылды. Жобалар классификациясы, оның орындалуының негізгі сатылары, қолдану талаптары мен түрлері меңгерілді. Өзіндік жұмысты ұйымдастыру әдістері мен формалары. СӨЖ тиімділігінің студенттердің оқу қызметін өзіндік реттеу деңгейіне тәуелділігі, СӨЖ орындаудағы студенттің шығармашылығы, СӨЖ жетістігінің педагогикалық шарттарына баса назар аударылды. Сонымен қатар педагогтың тьюторлық рөлін анықтадық. СӨЖ ұйымдастыруда студенттердің шығармашылық және аналитикалық ойлауын, креативтілігін дамыту негізге алынды. СӨЖ-ді ұйымдастыруда Ассоциограмм, Case-study әдістерін тәжирибеде қолдану ерекшеліктері қарастырылды. «Білім нәтижесін бағалау жүйесі». Модуль білімгерлердің оқу жетістіктерін бағалау жүйесін сыни және жинақтап бағалау негіздерін оқытудың кредиттік технологиясы бойынша білімнің жинақтаушы жүйесін меңгердік. Модуль барысында студенттердің білімін бағалау жүйесі, бағалау критерийлері талқыланды: Сонымен қатар «Смарт мақсат» терминімен танысып, сабақтың дұрыс смарт мақсатын қоюды үйрендік. «Оқыту және оқу жүйесіндегі заманауи сандық технологиялар». Модуль оқытушының кәсіби қызметінде жаңа ақпарттық технологияларды қолдануға және игеруге арналды. Курс барысында E-learning технологиясы, электронды оқу -әдістемелік материалдар құрдық. Қашықтықтан оқыту құрылғылары электронды оқу материалдарына және технологияларындағы стандарттар мен ерекшеліктерімен таныстық. Оқу үрдісін жоспарлау және басқару жүйелері мультимедия технологиясын қолдану арқылы оқу үрдісін интенсификацияладық. Online іс –шараларды ұйымдастыру үшін заманауи технологияларды меңгердік. Сабақ барысында вебконференциялар, online-лекциялар, вебинарлармен жұмыс жасалды. Сонымен қатар Flash-тест құру жолдарымен танысып, тест тапсырмаларын құрастырып, бағалау жүйесін жасады. Курс соңында алған білімді қолдана отырып портфолио жасадық. Курстың нәтижесі ретінде сертификат берілді. Біліктілікті арттырудың Республикалық ұлттық орталығында алған білімімді оқу орнымда сабақ беру үрдісінде қолданып жүрмін. Ербол Шайхыгалиев, халықаралық қатынастар, тарих және әлеуметтік жұмыс кафедрасының оқытушысы, гуманитарлық ғылымдар магистрі Абай Мырзахметов атындағы Кокшетау университеті Copyright © 2000 - 2024 KUAM
